Voortrekkers trek saam by see in Swartvlei | George Herald
Journalist Eugene Gunning | Sunday, 30 June 2019, 08:00
Kobus Muller, wat gehelp het met die reëlings vir die volwassenes tydens die kamp, het net lof vir die gemeenskap van Sedgefield.
Die kamp kon Saterdag voltooi word en almal is veilig huis toe.
Volgens Muller was dit die 27ste keer wat die kamp plaasgevind het. Deelnemers moet bepaalde vaardighede aanleer om kentekens te verwerf en dit kan net oor 'n paar dae plaasvind.
Van die kinders het vir hul seekenteken gewerk en ander vir 'n kenteken, genaamd Afrikanerkind wat meer gefokus het op die geskiedenis en gebeure van die omgewing. Daar is onder meer gekyk na die lewe van die skrywer, Dalene Matthee en die omliggende woude.
Kursusse is aangebied na gelang van kinders se ouderdomme.
Dit het ingesluit seepret, seeversamelkuns, strandbewustheid en varswaterkunde waarin aandag gegee is aan die lewe by die strandmeer.